### 8.     Beslutning om anlægsbevilling til udskiftning af taget på [adresse]

**Åbent**

Sagsnr.: 326-2020-82089       J.nr.: 82.07.00           Dokumentnr.:
326-2020-355067

**Sagstype**

Beslutning.

**Resume og sagens baggrund**

På investeringsoversigten for 2021 er der afsat et
rådighedsbeløb på 12 mio. kr. til udskiftning af taget på [adresse]. Taget
på skolen er udtjent og den løbende vedligeholdelse har været stigende de
seneste år. Udskiftningen forøger skolens samlede levetid, og samtidig
forbedres energiforbruget. Der søges om anlægsbevilling til det samlede
rådighedsbeløb på 12 mio. kr. til udskiftning af taget på [adresse].

**Indstillinger**

Direktøren indstiller, at der gives en anlægsbevilling på i
alt 12 mio. kr. finansieret af rådighedsbeløbet i 2021 til udskiftning af taget
på [adresse].

**Behandling**

Teknik- og Miljøudvalget, Økonomiudvalget og
Kommunalbestyrelsen.

**Sagsfremstilling**

På investeringsoversigten for 2021 er der afsat et
rådighedsbeløb på i alt 12 mio. kr. til udskiftning af taget på [adresse].

Der er i 2020 gennemført en teknisk gennemgang af taget på
[adresse]. Gennemgangen er udført af et rådgivende firma med teknisk viden
på dette område. Administrationen på det tekniske område har de seneste år
konstateret, at driftsudgifterne til løbende vedligehold af taget er stigende.
Tagfladens størrelse og opbygning har derefter medført behov for en konkret
vurdering af omfanget. Det er derfor konkluderet, at der er behov for
udskiftning af taget. Arbejdet omfatter udskiftning af tagfladen samt
udskiftning af vinduer, isolering og eventuelle tekniske installationer i
tagkonstruktionen.

Der forventes en samlet byggeperiode for arbejdet på i alt 6
måneder. Det er derfor planen at der skal arbejdes videre med et konkret
byggeprogram i begyndelsen af 2021. Herefter udbydes projektet til relevante
entreprenører. Selve byggearbejdet tilrettelægges under mest mulig hensyntagen
til brugerne af skolen. Den indledende dialog viser, at den daglige skoledrift
kan fortsætte undervejs i arbejdet. Der tages i den forbindelse alle
forholdsregler i forhold til sikkerhed for elever og medarbejdere.

Der søges en anlægsbevilling på 12 mio. kr. til udskiftning
af taget på [adresse].

Anlægsarbejdet forventes påbegyndt i juli 2021 og afsluttet december
2021.

Der forventes en driftsbesparelse på cirka 15.000 kr. årligt
på forbrugsudgifter, som indarbejdes i det administrative budget fra 2022.

**Økonomiske konsekvenser**

Der er afsat et rådighedsbeløb på i alt 12 mio. kr. i 2021
til udskiftning af taget på [adresse]. Det bemærkes, at restrådighedsbeløbet
herefter udgør 0 kr.

[adresse] bemærkninger er indarbejdet i sagen.

**Teknik- og Miljøudvalgets møde
den 7. januar 2021:**

Anbefales.

**Økonomiudvalgets møde den 20.
januar 2021:**

Anbefales.